cyanic-selkie/wikianc huggingface dataset:
Al Arbour
Valmentajaura
Arbour palasi kuitenkin takaisin joukkueen valmentajaksi 1988–1994 väliseksi ajaksi. Vuonna 1994 jälkeen hän jäi lopullisesti eläkkeelle. Uran lopettamisen jälkeen Islanders nosti numerolla 739 varustetun viirin hallin kattoon kunnioittaakseen Arbourin 739 runkosarjan voitto-ottelua valmentajana.
Arbour valittiin Hockey Hall of Fameen 1996.
Juhlaottelu
Arbour palasi vielä kerran Islandersin valmennukseen historiallisella yhden päivän sopimuksella 3. marraskuuta 2007. Näin Arbour sai urallaan 1 500 runkosarjaottelua täyteen Islandersin valmentajana. Tuona iltana Islanders pelasi Pittsburgh Penguinsia vastaan ja voitti ottelun 3–2. Voitto oli Islandersille 740. Albourin valmentamana.
Ottelun jälkeen pidetyssä juhlatilaisuudessa Arbourin viiri laskettiin alas hallin katosta ja tilalle nostettiin uusi viiri. Siinä on numeron 739 sijaan hänen Islandersissa valmentamiensa otteluiden lukumäärä 1 500.
Herbert Huncke
Huncke oli kotoisin keskiluokkaisesta perheestä, mutta jo nuorena, pian vanhempien avioeron jälkeen, hän aloitti elämän, johon kuului rikollisuutta, huumeita ja elämää 42. kadulla, ja omien sanojensa mukaan hän valitsi aina helpoimman tien. Hän tutustui 1945 William Burroughsiin ja tämän kautta muihin tuleviin beat-sukupolven jäseniin. Alfred Kinsey haastatteli häntä hänen värikkäästä seksielämästään ja palkkasi hänet hankkimaan muita haastateltavia. Hämmästystä on herättänyt Huncken kirjallinen tuttavapiiri, mutta hän oli varsin lukenut ihminen siihen nähden, ettei hän ollut käynyt edes high schoolia, ja hän oli mainio tarinankertoja, joka piti ihailijoitaan hyppysissään pikku tunneille saakka.
Huncke vietti kaikkiaan yksitoista vuotta elämästään vankilassa. Hän aloitti kirjallisen uransa 1940-luvulla, ja työhuoneena hänellä oli maanalaisen miestenhuoneen koppi, joka hänen mukaansa oli ainoa riittävän rauhallinen paikka. Myöhempinä vuosinaan hän kiersi pitämässä luentoja nuoremmalle ihailijakunnalleen. Hän ei juuri ansainnut kirjoillaan, mutta ystäväpiiri rahoitti auliisti hänen elämäänsä. Anteliain hyväntekijä, jota hän tosin ei koskaan tavannut, oli Grateful Deadin Jerry Garcia, joka auttoi häntä hänen viimeisten vuosiensa Chelsea Hotelin asuntonsa vuokranmaksussa.
Teatteri Imatra
pienoiskuva|Teatteri Imatran julkisivu Teatteri Imatra on Imatran kaupunginteatteri. Teatteri on toiminut kaupunginteatterina vuosina 1984–1998 ja uudelleen vuodesta 2007 lähtien.
Teatteritoiminta Imatralla alkoi vuonna 1903. Nykyisessä teatteritalossa teatteri on toiminut vuodesta 2016 lähtien. Teatterin tuotantoja esitetään myös Imatran kesäteatterissa ja Pikku Hiiden lastennäyttämöllä. Teatterin johtajana on toiminut vuodesta 2012 lähtien Timo Rissanen. Teatteri sijaitsee Imatralla osoitteessa Kallenkuja 3.
Balázs Sebők
Balázs Sebők (s. 14. joulukuuta 1994 Budapest, Unkari) on unkarilainen jääkiekkoilija, joka pelaa Saksan DEL-liigan Iserlohn Roostersissa. Hän on pelipaikaltaan keskushyökkääjä, mutta Sebők osaa pelata myös laidassa. Unkaria hän on edustanut muun muassa kahdessa MM-turnauksessa sekä neljä kertaa 1. divisioonan MM-kilpailuissa.
Seuraura
Sebők on MAC Budapestin kasvatti. Hän oli seuran juniorijoukkueen kanssa 13-vuotiaana turnauksessa Saksassa, jossa pelasi Sebőkin omien sanojen mukaan myös helsinkiläinen joukkue, joka kutsui hänet tämän jälkeen tryoutille. Sebők ei saanut sieltä pelipaikkaa, mutta hän löysi agenttinsa välityksellä pelipaikan lopulta Oulun Kärppien C-nuorista kaudeksi 2009–2010. Sebők oli runkosarjassa joukkueen toiseksi paras pistemies Mikko Tauriaisen jälkeen tehoilla 15+27=42. SM-karsinnoissa hän jakoi Tauriaisen kanssa Kärppien sisäisen maalipörssin voiton seitsemällä osumallaan.
Le Blanc-Mesnil
Le Blanc-Mesnil ([lə blɑ̃ menil], ) on Ranskan kunta Pariisin koillisella esikaupunkivyöhykkeellä noin 13 kilometriä Pariisin keskustasta koilliseen. Se kuuluu Île-de-Francen hallintoalueen Seine-Saint-Denis’n departementtiin ja siellä asuu noin 52 000 ihmistä.
Balázs Sebők
Seuraura
Kaudella 2010–2011 Sebők pelasi Kärppien B-nuorten lisäksi myös kolme ottelua lainalla Laser HT:n B-nuorten II-divisioonajoukkueessa sekä Kärppien A-nuorissa yhden A-nuorten SM-liigan karsinsarjaottelun. Hän voitti Kärpissä kauden päätteeksi B-nuorten SM-pronssia. Kaudella 2011–2012 Sebők oli joukkueen paras syöttäjä kevään 2012 pudotuspeleissä seitsemällä syötöllään. Kaudella 2012–2013 hän muodosti koko A-nuorten SM-liigan pistepörssin kärkikaksikko Ville Leskisen ja Saku Mäenalasen kanssa tehokkaan ykkösketjun Kärppien A-nuorissa, joiden kolmanneksi paras maalintekijä Sebők oli heidän jälkeensä. Hän jakoi koko A-nuorten SM-liigan maalipörssin seitsemännen sijan kolmen muun pelaajan kanssa.
Kaudeksi 2013–2014 Sebők teki A-nuorista tuttujen ketjukaveriensa Ville Leskisen ja Saku Mäenalasen kanssa kolmivuotisen SM-liigasopimuksen Kärppien kanssa. Hän ei debytoinut ensimmäisen sopimuskautensa aikana vielä SM-liigassa, vaan Sebők pelasi kautensa kokonaan A-nuorissa. Hänen runkosarjansa jäi siellä kuitenkin vain 18 ottelun mittaiseksi Sebők saatua syyskaudella aivotärähdyksen. Hän jakoi kevään 2014 pudotuspelien syöttöpörssin voiton Bluesin Iikka Kangasniemen kanssa kymmenellä syötöllään. Sebők voitti kauden päätteeksi SM-hopeaa.
Le Blanc-Mesnil
Le Blanc-Mesnil muodostettiin vuonna 1792 erottamalla se Aulnayn kunnasta.
Kuntaan kulkee Pariisista RER-juna B. Le Blanc-Mesnil -nimistä asemaa lähempänä kunnan keskustaa sijaitsee itse asiassa eteläpuolisen naapurikunnan puolella oleva asema Drancy. Le Blanc-Mesnilin muita naapurikuntia ovat 	pohjoisessa Bonneuil-en-France ja Gonesse naapuridepartementin Val-d’Oise puolella, lännessä Dugny, idässä Aulnay-sous-Bois, lounaassa Le Bourget ja kaakossa Bondy.
Balázs Sebők
Seuraura
Jo kesäkuussa 2014 Kärpät lainasi Sebőkin koko kauden 2014–2015 kattavalla sopimuksella Mestis-joukkue Kajaanin Hokkiin. Hän oli joukkueen paras syöttäjä ja toiseksi paras pistemies Tomáš Mikúšin jälkeen tehoilla 8+32=40. Sebők voitti myös Hokin sisäisen tehotilaston lukemalla +19. Kevään 2015 pudotuspeleissä hän oli joukkueen paras pistemies ja syöttäjä tehoilla 3+7=10. Sebők jakoi Hokin sisäisen tehotilaston voiton Ville Hyvärisen kanssa lukemalla +6. Hän voitti kauden päätteeksi Mestis-pronssia. Sebők valittiin Mestiksen tammikuun 2015 kuukauden tulokaspelaajaksi.
Sebők siirtyi kaudeksi 2015–2016 kaksivuotisella sopimuksella Kalevan Pallon SM-liigajoukkueeseen. Sebők teki seurassa miesten pääsarjadebyyttinsä Mestarien liigan avauskierroksella 22. elokuuta 2015 tšekkiläistä HC Třineciä vastaan. Hänet merkittiin KalPan kolmossentteriksi laidoilleen Mikko Nuutinen ja Jonne Tammela. SM-liigadebyyttinsä Sebők teki runkosarjan avauskierroksella 11. syyskuuta 2015 vieraissa Oulun Kärppiä vastaan. Hänet merkittiin KalPan kolmossentteriksi laidoilleen Christopher Bengtsson ja Joni Nikko. Sebők sai ottelussa jääaikaa 17.03 minuuttia. Liigauransa avausmaalin Sebők teki kolmannessa runkosarjaottelussa 15. syyskuuta 2015 ylivoimalla Tapparaa vastaan. Joulukuussa 2015 hän pidensi sopimustaan KalPan kanssa vuodella kevääseen 2018 saakka. Kaikkiaan Sebőkin tulokaskausi SM-liigassa toi 46 runkosarja- ja kolmessa playoff-ottelussa tehot 5+9=14. Hänen kauteensa mahtui myös parin viikon mittainen poissaolo helmikuussa 2016 tulleen alavartalovamman vuoksi.
Kaudella 2016–2017 Sebők pelasi runkosarjassa loukkaantumisen vuoksi vain 37 ottelua. Hän oli pudotuspeleissä KalPan paras syöttäjä seitsemällä syöttöpisteellään. CHL:ssä Sebők oli neljällä syöttöpisteellään joukkueen paras syöttäjä ja hän jakoi KalPan sisäisen pistepörssin voiton Jesse Mankisen kanssa. Sebők voitti kauden päätteeksi SM-hopeaa. Marraskuussa 2017 hän teki joukkueen kanssa kaksivuotisen jatkosopimuksen. Kaudella 2017–2018 Sebők nousi aina KalPan ykkössentteriksi asti. Hän oli joukkueen toiseksi paras pistemies Mathew Maionen jälkeen tehoilla 8+23=31. Pudotuspeleissä Sebők oli KalPan paras syöttäjä viidellä syöttöpisteellään ja hän voitti joukkueen sisäisen tehotilaston lukemalla +3. Kaudella 2018–2019 Sebők pelasi loukkaantumisten vuoksi vain 33 ottelua. Hän voitti kauden aikana Spengler Cupin.
Sebők otti kaudella 2019–2020 jälleen askeleita kehityksessään ja hän teki SM-liigan yhden kauden piste-ennätyksensä tehoilla 8+33=41, joilla Sebők voitti KalPan sisäisen piste- ja syöttöpörssin. Maaliskuussa 2020 hän teki seuran kanssa vuoden mittaisen jatkosopimuksen. Kaudeksi 2020–2021 Sebők nimettiin KalPan varakapteeniksi. Hän oli tehoilla 10+23=33 joukkueen paras syöttäjä ja toiseksi paras pistemies Kai Kantolan jälkeen. 8. tammikuuta 2021 Sebők pelasi Tampereen Ilvestä vastaan SM-liigauransa 252. runkosarjaottelun, jolla hän nousi KalPan seurahistorian eniten runkosarjaotteluita pelanneeksi ulkomaalaispelaajaksi Adam Masuhrin ohi.
Kaudeksi 2021–2022 Sebők siirtyi vuoden mittaisella sopimuksella Tampereen Ilvekseen. Hän voitti kauden päätteeksi SM-pronssia. Maaliskuussa 2022 Sebők teki seuran kanssa vuoden mittaisen jatkosopimuksen. Kaudella 2022–2023 hän ei yltänyt enää edellisten kausien tasolleen ja teki runkosarjassa 20 tehopistettä. Jatkoaika.com-verkkolehden toimittaja Patrik Oksasen mukaan Sebőkin oli vaikea löytää sopivaa ketjukoostumusta ja hänen kautensa oli kärkisentterin odotuksiin nähden pettymys. Sebők voitti kauden päätteeksi SM-pronssia.
Sebők siirtyi kaudeksi 2023–2024 vuoden mittaisella sopimuksella Saksan DEL-liigan Iserlohn Roostersiin.
Maajoukkueura
Sebők pelasi alle 18-vuotiaiden I-divisioonan MM-kilpailuissa vuonna 2011 ja IB-divisioonan MM-kilpailuissa vuonna 2012, joista ensimmäisessä turnauksessa hän toimi Unkarin varakapteenina.
Sebők pelasi myös alle 20-vuotiaiden II-divisioonan MM-kilpailuissa vuonna 2011 ja IIA-divisioonan MM-kilpailuissa vuonna 2014. Ensimmäinen turnaus päättyi B-lohkon hopeaan ja jälkimmäinen kultaan sekä sarjanousuun IB-divisioonaan.
Sebők teki maajoukkuedebyyttinsä Euro Ice Hockey Challengessa 6. helmikuuta 2014 Valko-Venäjää vastaan. Maalitilinsä hän avasi kahdella osumalla IA-divisioonan MM-kilpailuissa 24. huhtikuuta Itävaltaa vastaan.
Sebők pelasi IA-divisioonan MM-kilpailuissa vuosina 2014, 2015, 2018 ja 2022. Vuosien 2015 ja 2022 turnaukset päättyivät hopeaan sekä sarjanousuun A-sarjaan. Vuoden 2018 turnauksessa hän oli Unkarin paras pistemies ja maalintekijä tehoilla 3+2=5. Sebők valittiin turnauksen tähdistökentälliseen.
Sebők edusti Unkaria MM-kilpailuissa vuosina 2016 ja 2023. Ensimmäisessä turnauksdessa alkulohkon ottelussa Valko-Venäjää vastaan hän teki Unkarin 5–2-voittoon päättyneen ottelun ratkaisumaalin. Sebőkin voittomaali oli historiallinen, sillä Unkari voitti ensimmäisen ottelunsa MM-kisojen pääsarjatasolla 77 vuoteen. Vuoden 2023 turnauksessa hän jakoi joukkueen sisäisen piste- ja syöttöpörssin voiton István Bartalisin kanssa tehoilla 1+4=5. Sebők valittiin Ranskaa vastaan pelatun ottelun päätteeksi Unkarin ottelun parhaaksi pelaajaksi.
Sebők valittiin Unkarin joukkueeseen myös sekä Pyeongchangin olympiakisojen 2018 että Pekingin olympiakisojen 2022 karsintoihin. Sebők kuitenkin loukkaantui jo ennen ensimmäistä turnausta ja joutui viikoiksi sivuun alavartalovamman vuoksi. Myös Pekingin karsinnat häneltä jäi väliin loukkaantumisen vuoksi. Yhteensä Sebők on pelannut 66 maaottelua tehopistein 12+21=33.
Muuta
Sebők puhuu sujuvaa suomea.
Lahti (täsmennyssivu)
Lahti voi tarkoittaa seuraavia asioita:
Paikannimiä
Näiden lisäksi Lahti tai Lahdenkylä esiintyy kylännimenä useissa kunnissa eri puolilla Suomea.
Sukunimiä
Lahti on suomenkielinen sukunimi. Tunnettuja nimenkantajia ovat:
IEEE 802.11i
IEEE 802.11i eli WPA2 on langattomien 802.11-verkkojen viimeisin tietoturvastandardi, jolla on pyritty ratkaisemaan niissä olevat tietoturvaongelmat.
Standardissa määritellään IEEE 802.1X:n mukainen todennus- ja avaintenhallintakäytäntö sekä parannetut menetelmät tiedon salaukseen. 802.11i tarjoaa samat ratkaisut kuin aiempi WPA-standardi mutta lisäksi valittavana on kokonaan uudenlainen salausmekanismi AES (Advanced Encryption Standard). AES on salausalgoritmina hyvin erilainen kuin WPA:n käyttämä RC4 ja vaatii jonkin verran enemmän prosessointitehoa. Se pystyy käyttämään eripituisia avaimia, vaihtoehtoina 128-, 192- ja 256-bittiset pituudet. 802.11i-standardin yhteydessä käytettäneen aluksi 128-bittistä salausta.
WPA2 on ollut Wi-Fi Alliancen hyväksymissä laitteissa tuettu vuodesta 2006 lähtien.
Todennus
Policy Enforcing Point (PEP) looginen policyn noudattamispiste
Session Decision Token (SDT) data structure representing a policy decision
Session Enforcement Token (SET) data structure used to enforce policy decision
PDP → PEP
1. PDP lähettää Istuntokohtaisen SDT:n
2. SDT:stä rakennetaan SET ja levitetään se
3. PEP käyttää SET:iä toteuttaakseen policy-päätöksen
Kun langaton asema liittyy langattomaan verkkoon, autentikointi tapahtuu autentikointipisteessä, autentikointipalvelimella. PDP:tä on kuitenkin kaksi, autentikointipalvelin, sekä langaton asema. Molempien on tehtävä sama autentikointipäätös, tai yhteyttä ei synny. Policy päätetään autentikoituessa ja onnistuneen autentikoinnin seurauksena syntyy symmetrinen Master Key, joka on vain aseman ja autentikointipalvelimen välinen.
PEP:tä, eli missä policya noudatetaan ja valvotaan on myös kaksi, langaton asema, sekä tukiasema.
autentikointipalvelin lähettää SDT:n PEP:lle, joka voi olla sekä AP (access point) tai langaton autentikoitava asema, STA. Policy Enforcement Tokenia kutsutaan Pairwise Master Keyksi, PMK:si. Vain STA, sekä AS voi luoda PMK:n, joka johdetaan aikaisemmin jaetusta MK:sta. PMK:n hallinta edustaa valtuutettua pääsyä langattomalle kanavalle. MK sekä PMK ovat istuntokohtaisia.
Autentikoituessa käytössä on EAP-protokolla, EAP on käytössä päästä päähän. 802.1x kuljettaa EAP:in 802 LAN:in yli.
Todentamisen vaiheet
havainnointi
802.1X autentikointi
RADIUS-pohjainen avainten jakelu
802.1x-avainten hallinta
Salaus
Salaukseen on tarjolla kaksi vaihtoehtoa, TKIP ja CCMP.
Temporal Key Integrity Protocol
Temporal Key Integrity Protocol, TKIP on suunniteltu vanhemman WLAN –laitteiston yhteensopivuutta varten. TKIP on WPA standardin käyttämä salaustekniikka, jossa on korjattu WEPistä löytyneet turva-aukot. TKIP parantaa langattoman verkon turvallisuutta huomattavasti ottamalla käyttöön pakettikohtaiset salausavaimet. Salaukseen käytetään edelleen RC4-algoritmia, mutta salausavaimen pituus on 128 bittiä.
Counter Mode with CBC-MAC Protocol
Counter Mode with CBC-MAC Protocol, CCMP, käyttää AES-salausta. Jokaisella salattavalla paketilla on yksilöllinen pakettinumero, jota käytetään pakettien toiston huomaamiseen.
Suosituksia
Suomen Kyberturvallisuuskeskus suosittelee kuluttajille AES-algoritmia käyttävää WPA2-salausmenetelmää, ja vahvaa salasanaa. Langattoman tukiaseman asetuksissa se esiintyy yleensä merkintänä "WPA2+PSK (AES)" tai "WPA2-Personal".
Hanhikari
Hanhikari on saari Perämerellä Virpiniemen edustalla Oulun kaupungin (entisen Haukiputaan kunnan) vesialueella. Saari sijaitsee noin kuuden kilometrin etäisyydellä mantereesta Ouluun johtavan laivaväylän pohjoispuolella. Saarella on sektoriloisto. Kasvillisuus on pääasiassa lehtipuita, koivu- ja pihlajametsää. Lähimmät saaret ovat Hiuvet, Hietakari ja Kattilankalla. Oulun–Kemin 10 metrin väylä on viitoitettu Hanhikarin ja Hietakarin väliseen salmeen.
Apostolien teot
Historiallisesti Apostolien teot on hyvin arvokas, koska Uudessa testamentissa tai sen ulkopuolellakaan ei ole toista vastaavaa teosta. Ilman sitä alkukristillisestä niin kutsutusta apostolisesta ajasta ei voisi saada jälkeenpäin kokonaiskuvaa. Apostolien tekojen ansiosta myös Paavalin kirjeet ovat historiallisesti arvokkaita ja ymmärrettäviä; ilman sitä ne olisivat ainoastaan sirpaleisia ja epätäydellisiä, jopa harhaan johtavia.
Historia
Apostolien tekojen kirjoittajana pidetään evankelista Luukasta, joka kirjoitti myös Evankeliumin Luukkaan mukaan. Apostolien tekojen alussa viitataan aiemmin kirjoitettuun evankeliumiin ja osoitetaan, että Apostolien teot on kirjoitettu ikään kuin jatko-osaksi. Kirjat ovat saattaneet olla alun perin yksi teos, mutta niiden erottaminen on tapahtunut ennen yhtään säilynyttä käsikirjoitusta.
Luukas ei kuitenkaan käyttänyt teoksesta nimeä "Apostolien teot", vaan nimi on annettu sille myöhemmin. Teoksessa ei kuitenkaan kerrota kaikkien apostolien teoista, vaan siinä keskitytään alussa Pietariin ja myöhemmin Paavaliin. Apostoli Johannes mainitaan ainoastaan kolme kertaa, ja hänen veljensä Jaakob kerran. Opetuslapsiin viitataan kuitenkin usein yhtenä joukkona.
Tarkoitus
Kaikki tutkijat ovat yhtä mieltä siitä, että Apostolien teot on kyvykkään kirjoittajan kirjoittama, ja että hän on pysynyt tarkasti suunnitelmassaan kirjan sisällöstä. Apostolien teot on luonnollinen jatko Luukkaan evankeliumille. Evankeliumi kuvasi järjestyksessä Jeesuksen elämän tapahtumat, ennustellen Taivaiden valtakunnan tuloa Pyhässä Hengessä. Apostolien teot alkaa Pyhän Hengen saapumisella seurakunnan keskuuteen, ja pyrkii osoittamaan, että apostolit toimivat Pyhän Hengen ohjauksessa. Kerronta haluaa painottaa jumalallisen osuutta tapahtumissa ihmisten osuuden lisäksi. Pyhä Henki esiintyy teoksessa ohjaavana toimijana ja energiaa antavana voimana, kun apostolit taistelevat pahan voimia vastaan. Se osoittaa kuitenkin, että myös ihmisten tulee toimia voittaakseen pahan. Pyhä Henki, "Jeesuksen henki", on elävä linkki mestarin ja hänen oppilaidensa välillä.
Toiminnan kohteena kirjassa on koko ihmiskunta, erityisesti Rooman valtakunnan alueella. Jeesus oli antanut käskyn, että evankeliumi tulisi saarnata kaikkeen maailmaan. Apostolien tekojen tarkoituksena on osoittaa, kuinka tässä edettiin kirkon varhaisten vuosien aikana. Kirjan tarkoituksena on osoittaa, että voitto saavutetaan kärsimällä. (Vertaa Luuk. 24:46–48 ja Ap.t. 14:22 ).
Kirjoittaja
On olemassa paljon todistusaineistoa sen puolesta, että Luukkaan evankeliumin kirjoittaja kirjoitti myös Apostolien teot. Selvin merkki on kummankin kirjan alussa. Kummankin esipuheet omistavat kirjoituksen "Theofilukselle", kirjoittajan suojelijalle, ja Apostolien tekojen esipuheessa kirjoittaja viittaa suoraan "edelliseen kirjaan" Jeesuksen elämästä. Luukkaan evankeliumissa ja Apostolien teoissa on myös kielellisiä ja teologisia yhtäläisyyksiä sekä ristiinviittauksia, jotka viittaavat samaan kirjoittajaan.
thumb|left|200px|Evankelista Luukas. Venäläinen ikoni, n. 1650–1700. Paavalin kirjeissä on mainittu Luukas niminen lääkäri. Sen sijaan Evankeliumin ja Apostolien tekojen kirjoittaja Luukkaasta tiedetään varmasti vain, että hän oli yleissivistynyt historioitsija ja kirjailija. Kirjoittajaa on pidetty Paavalin matkakumppanina, koska hän kirjoittaa ajoittain me-muodossa. Toisaalta kirjoittaja katoaa ajoittain näyttämöltä ja jatkaa minä-muodossa. Kirjoittaja ei kerro mitään itsestään tai toimistaan matkakumppanina. Apostolien teoissa ei ole suoria merkkejä, että kirjoittaja olisi henkilökohtaisesti tuntenut Paavalin.
Selene
thumb|250px|Roomalainen patsas Kuun jumalattaresta Lunasta, joka vastasi kreikkalaista Seleneä. Musei Capitolini, Rooma. Selene oli kreikkalaisessa mytologiassa kuun jumalatar, titaani Hyperionin ja tämän sisaren Theian tytär.
Apostolien teot
Kirjoittaja
Vanhin löydetty evankeliumin käsikirjoitus, Papyrus Bodmer XIV noin vuodelta 200, sisältää otsikon euangelion kata Lūkan, evankeliumi Luukkaan mukaan. Irenaeus (Haer. 3.1.1, 3.14.1), Tertullianus (Marc. 4.2.2), Klemens Aleksandrialainen (Paed. 2.1.15 ja Strom. 5.12.82), Origenes ja Muratorin kaanon laittavat kolmannen evankeliumin myös Luukkaan nimiin. Eusebius Kesarealainen tai kukaan muukaan antiikin ajan kirjoittaja ei mainitse mitään toista perinnettä kirjoittajan henkilöllisyydestä.
Selene
Selenen sisaruksia olivat auringon jumala Helios sekä aamuruskon jumalatar Eos. Hän oli noitien ja maagien suojelujumalatar, jolla oli tärkeä osa lemmentaikoja tehtäessä. Selene samaistettiinkin sittemmin Hekateen ja Artemikseen.
Apostolien teot
Kirjoittaja
Jotkut tutkijat katsovat, että myös tekstinsisäinen todistusaineisto puhuu sen puolesta, että kirjoittaja olisi ollut Luukas. Aiemmin monet katsoivat, että kirjan sanasto olisi tyypillistä lääkärille. H. J. Cadbury kuitenkin kumosi tämän väitöskirjassaan The Style and Literary Method of Luke, sanoen, että sanastoa tavataan myös muissa kuin lääketieteellisissä teoksissa. Leikkimielisen sanonnan mukaan Cadburystä tuli tohtori riistämällä arvo Luukkaalta. Jotkut katsovat, että kirjassa Antiokian seurakunnalle annettu keskeinen rooli on yhteneväinen sen kanssa, että perimätiedon mukaan Luukas syntyi Antiokiassa. On myös katsottu, että Paavalin lähetysmatkoista ja erityisesti merimatkoista annetut yksityiskohtaiset kuvaukset johtuvat siitä, että kirjoittaja on ollut tapahtumien silminnäkijä. Kirjassa esiintyy myös joitakin kohtia, joissa kirjoittaja puhuu "me"-muodossa, kuten 16:10–17, 20:5–15 , 21:1–18 ja 27:1–28:16. "Me"-muoto päättyy välillä Filippoissa ja palaa jälleen, kun purjehdusta jatkettiin sieltä. Tästä on päätelty, että kirjoittaja oli niiden joukossa, jotka jäivät välillä Filippoihin ja liittyivät Paavalin matkaan jälleen myöhemmin.
Selene
Selenellä ja Zeuksella oli kaksi tytärtä, Ersa ja Pandia.
Apostolien teot
Kirjoittaja
Tutkijoiden muita selitysyrityksiä "me"-muotoisille kohdille ovat se, että tekstiin olisi jossain vaiheessa liitetty erillinen "me"-muodossa kirjoitettu matkakertomus, että ensimmäisessä persoonassa kertominen olisi ollut tyypillistä juuri merimatkoista tehdyille matkakertomuksille (V. K. Robbins), tai että kirjoittaja olisi halunnut antaa valheellisen kuvan siitä, että olisi ollut Paavalin mukana.
Selene
Eräänä yönä Selene näki Endymionin kuun valossa tämän nukkuessa Latmos-vuorella ja rakastui tämän komeaan ulkonäköön. Selene ja Endymion tapailivat toisiaan joka yönä eräässä luolassa ja rakastelivat kuun valossa. Seurauksena oli 50 tyttären syntymä. Selene oli niin rakastunut Endymioniin, ettei kestänyt nähdä rakkaansa ikääntymistä, joten hän pyysi Zeusta antamaan Endymionille ikuisen elämän. Zeus suostui pyyntöön, mutta Selene ei muistanut pyytää Endymionille myös ikuista nuoruutta. Selene ei kestänyt katsoa Endymionin vanhenemista, joten eräänä yönä hän kosketti Endymionin silmiä kuun pisaroilla ja nukutti tämän ikuiseen uneen, jottei tämä vanhenisi.
Selenen roomalainen vastine kuun henkilöitymänä on Luna.
Apostolien teot
Kirjoittaja
Jotkut tutkijat ovat katsoneet, että tekstinsisäinen todistusaineisto puhuisi Luukkaan roolia vastaan. Heidän mukaansa kirjan teologia poikkeaa Paavalin kirjeistä. Jos Luukas oli Paavalin matkakumppani, tämä olisi erikoista. Nämä tutkijat katsovat myös, että Apostolien teot poikkeaa kerronnassa joissakin kohdassa Paavalin kirjeistä, kuten Galatalaiskirjeestä, kuvatessaan aikaa Paavalin kääntymyksestä siihen, kun hän kävi Jerusalemissa tapaamassa muita apostoleita. Jotkut katsovat, että Luukas ei voi olla kirjoittaja, koska hän ei mainitse kirjassa Paavalin kirjeitä. Toiset taas katsovat, että kirjeet on julkaistu yhdessä vasta Apostolien teon kirjoittamisen jälkeen.
Ajoitus
Apostolien teot on kirjana tunnettu viimeistään toisen vuosisadan alussa. Vastaavasti Luukkaan evankeliumi on ollut olemassa viimeistään Markionin aikana, vuosina 120–140. Kirjasta on merkkejä Polykarpoksen (luku 6) ja Ignatioksen (luku 7) kirjeissä. On myös katsottu, että Apostolien tekojen jakeen 13:22 yhtäläisyydet Ensimmäisen Klemensin kirjeen jakeeseen 18:1, niiltä osin missä ne eivät vain lainaa Psalmien kirjan jaetta 89:20, ei voi olla pelkkä yhteensattuma. Siten Apostolien teot tunnettiin Roomassa ehkä jo vuonna 96, ja Antiokiassa ja Smyrnassa viimeistään vuonna 115. Mikään antiikin lähde ei kuitenkaan mainitse Apostolien tekoja nimeltä ennen Muratorin kaanonia.
thumb|right|200px|Apostolien teot 15:22–24, [[Codex Laudianus latinaksi ja kreikaksi.]] Kirjan sisäinen todistusaineisto vahvistaa ajoitukset. Konservatiivisen näkemyksen mukaan Apostolien teot on kirjoitettu ennen Jerusalemin hävitystä vuonna 70 ja ennen Paavalin teloitusta noin vuonna 65, sillä se lopettaa historiallisen kerronnan ennen näitä tapahtumia. Kriittisen näkemyksen mukaan kirja on kirjoitettu vuosien 75 ja 80 välillä, tai aikaisintaan vuonna 70. Luukkaan evankeliumin johdanto ilmaisee, että silminnäkijöiden sukupolvi oli enimmäkseen kuollut. Tübingenin koulukunta esitti aiemmin, että kirja olisi kirjoitettu vasta toisen vuosisadan puolella. Todisteena pidettiin merkkejä toisen vuosisadan gnostilaisuudesta ja kirkon hierarkkisesta organisaatiosta, sekä erityisesti kirkon suhteesta Rooman valtakuntaan.
Ramsay kuitenkin käänsi jälkimmäisen todisteen toisin päin, ja sanoi merkkien kirkon ja Rooman valtakunnan suhteesta viittaavan pikemminkin siihen, että kirja on kirjoitettu ennen kuin Plinius nuorempi kävi asiasta kirjeenvaihtoa Trajanuksen kanssa. Toisena todisteena toista vuosisataa vastaan on pidetty sitä, että kirjoittaja ei mainitse eikä hyödynnä apostoli Paavalin kirjeitä lainkaan, koska on halunnut vaalia tämän muistoa. Sen sijaan hän kertoo samoista asioista eri tavalla.
Jotkut tutkijat ovat esittäneet, että Apostolien teot olisi hyödyntänyt joitakin Josephuksen myöhäisempiä teoksia. Tällöin kirja olisi voitu kirjoittaa vasta noin vuonna 100. Tutkijat ovat kiinnittäneet huomiota kolmeen kohtaan, joissa Apostolien tekojen kertomusta voidaan ainakin verrata Josephuksen kirjoituksiin, eivätkä ne puhu yhteyksien puolesta. (1) Agrippa I:n kuolemaan vuonna 44 liittyvissä seikoissa kertomus (Ap.t. 12:21–23 ) on yhtenevä Josephuksen teoksen Juutalaisten muinaisajat (Antiquitates Judaicae) 19.8.2 kanssa. Josephus lisää kuitenkin ennustuksen tulevasta tuomiosta, kun taas Apostolien teot antaa ainoana kuvauksen Agrippan julkisesta esiintymisestä. Näin kertomus ei ole riippuva Josephuksesta. (2) Egyptiläisen väärän profeetan tapauksessa Ap.t. 21:37 ja Josephuksen Juutalaissodan historia 2.13.5 ja Juutalaisten muinaisajat 20.8.6 mainitsevat kaikki eri määrän seuraajia profeetalle. Ainoastaan Apostolien teot käyttää heistä nimitystä sikarios, "murhamies". (3) Teudas ja Juudas Galilealainen on mainittu väärässä historiallisessa järjestyksessä sekä Apostolien teoissa (Ap. t. 5:36–37 ) että Juutalaisten muinaisajoissa 20.5.1. Ottaen huomioon aiemmat erot kyseessä voi hyvinkin olla sattuma.
Kirjoituspaikka
Kirjan kirjoituspaikka on edelleen avoin. Aiemmin tutkijat ovat esittäneet muun muassa Roomaa ja Antiokiaa. Friedrich Blass ehdotti kumpaakin esittäessään, että kirjasta olisi ollut kaksi versiota. Tekstinsisäinen todistusaineisto viittaa kuitenkin enemmän roomalaiseen Aasian provinssiin, erityisesti Efesoksen lähettyville. Tämä perustuu paikallisiin viittauksiin, muun muassa "Tyrannoksen kouluun" (Ap.t. 19:9 ) ja "Aleksandrokseen" (Ap.t. 19:33 ), sekä täsmälliseen maantieteelliseen kuvaukseen (esim. Ap.t. 20:13–15 ).
Tuolla alueella tapahtuneet asiat, kuten Efesoksen kirkon tulevaisuus (Ap.t. 20:28–30 ),  vaikuttavat sellaisilta, että erityisesti ne kiinnostaisivat "Theofilosta" ja hänen lähipiiriään. Varhaisen perimätiedon mukaan Luukas myös kuoli lähellä sijainneessa Bithyniassa.
Alkutekstit
Muiden Uuden testamentin kirjojen tapaan myös Apostolien teoista on useita tekstiversioita. Päinvastoin kuin muissa kirjoissa, ero aleksandrialaisen tekstityypin ja läntisen tekstityypin välillä on hyvin suuri. Läntinen teksti, jota edustaa muun muassa Codex Bezae, on noin 10 prosenttia pidempi kuin aleksandrialainen, jota edustaa muun muassa Codex Sinaiticus.
Vaikka tämä seikka havaittiin jo 1600-luvulla, selitykset ovat olleet näihin päiviin saakka lähinnä arvauksia. Eroja ei voida selittää pelkästään sillä, että läntistä tekstiä kopioineet kirjurit olisivat olleet huolimattomia eivätkä olisi piitanneet tarkkuudesta tekstiä kopioidessaan. Tämä selitys jättää huomioimatta sen, että läntiseen tekstiin tehdyt muutokset ovat luonteeltaan samanlaisia kuin aleksandrialaiseen tekstiin tehdyt muutokset, ja että tekstin lukutavat ovat peräisin varhaisilta latinankielisiltä kirjoittajilta, kuten Tertullianukselta, Cyprianukselta ja Augustinukselta.
Varhaisin teoria, jonka esitti Leclerc vuonna 1684, myöhemmin Blass vuonna 1895 ja heidän jälkeensä monet muut, kuten Boismard ja Lamouille, selittää läntisen tekstin olevan alkuperäisen kirjoittajan ensimmäinen Roomassa kirjoitettu luonnos kirjasta, ja aleksandrialaisen tekstin olevan viimeistellympi versio, jonka hän lopulta julkaisi.
Vuonna 1914 A. C. Clark käytti periaatetta lectio longior potior (vastakohta tekstikritiikissä normaalisti käytetylle periaatteelle, jonka mukaan lyhin tekstiversio on todennäköisimmin lähinnä alkuperäistä) ja esitti samalla tavoin kuin edellä mainitut, että lyhyempi aleksandrialainen teksti on alkuperäisestä tehty muokkaus. G. Salmon esitti vuonna 1897 vastakkaisen teorian, jonka mukaan läntinen teksti on alkuperäisestä tehty laajennos. E. Delebecque käytti samaa teoriaa ja sanoi, että laajennoksen teki Luukas Efesoksessa Paavalin kuoleman jälkeen.
Yhä jatkuvassa keskustelussa suurin osa tutkijoista uskoo nykyään, että aleksandrialainen teksti on lähimpänä alkuperäistä, vaikkakin he hyväksyvät usein yksittäisiä läntisestä tekstityypistä poimittuja lukutapoja joillekin kohdille. Tätä noudatetaan muun muassa Nestle-Alandin uusimmassa Novum Testamentum graece -versiossa (1993).
Sisältö
thumb|200px|[[Helluntai, Les Très Riches Heures du Duc de Berry.]] thumb|200px|[[Paavalin kääntyminen.]]
Kirja kertoo apostolien tekemistä matkoista ja lähetystyöstä. Apostoleilla tarkoitettiin alun perin niitä, jotka olivat henkilökohtaisesti tunteneet Jeesuksen ja eläneet hänen kanssaan ja jotka Jeesus lähetti kaikkialle maailmaan lähetystyöhön. Apostolien tekojen kuvaamiin aikoihin apostoleihin alettiin lukea myös muita henkilöitä. Apostolien teot kuvaa apostolien tekemiä ihmeitä, jotka olivat Jumalan antamia merkkejä ja joiden oli tarkoitus toimia apostolien opetusten vahvistajana. Ne tapahtuivat Pyhän Hengen vaikutuksesta sen toimiessa apostolien kautta. Näihin lukeutui ihmeparantamisia, pahojen henkien poisajamista ja kuolleiden herättämistä. Apostolien teot kuvaa myös historiallisesti jokapäiväistä elämää Rooman valtakunnassa ja Jerusalemissa.
Apostolien teot voidaan jakaa kahteen osaan. Ensimmäinen osa (luvut 1–12) käsittelee kirkon kasvua Jerusalemissa ja Juudeassa. Kirja kuvaa, kuinka juutalais-kristillinen alkuseurakunta syntyi helluntaipäivänä ja kuinka kirkko alkoi kasvaa ja levitä vainoista huolimatta, ehkä myös niiden ansiosta. Tämän osan keskeisin henkilö, erityisesti ensimmäisessä viidessä luvussa, on galilealainen Simon Pietari, joka oli Jeesuksen opetuslapsena oletettavasti noin kolme vuotta. Seuraavassa seitsemässä luvussa, luvuissa 6–12, käsitellään lähetystyön siirtymistä Palestiinasta pakanoiden keskuuteen. Kirja selvittää, kuinka juutalaisten lisäksi myös monet kreikkalaiset, roomalaiset ja Lähi-idän eri kansoihin kuuluneet liittyivät alkukristillisiin seurakuntiin.
Toinen osa, luvut 13–28, käsittelee evankeliumin leviämistä Vähän-Aasian ja Kreikan läpi Roomaan saakka. Tällöin keskeisin henkilö on Paavali, joka oli alun perin Saul Tarsolainen -niminen fariseus ja kristittyjen vainoaja, mutta josta tuli kristitty käännynnäinen.
Rakenne
Luukkaan evankeliumin rakenne on yhteyksissä Apostolien tekojen rakenteeseen. Luukkaan evankeliumi alkaa globaalista näkökulmasta, ja ajoittaa Jeesuksen syntymän Rooman keisarien kautta (luvut 2–3). Jeesuksen toiminta siirtyy Galileaan (luvut 4–9), sitten Samariaan ja Juudeaan (luvut 10–19), ja lopulta Jerusalemiin, jossa hänet ristiinnaulitaan ja hän nousee taivaisiin (luvut 19–24). Apostolien teot etenee päinvastaisessa järjestyksessä. Se aloittaa Jerusalemista (luvut 1–5), etenee Juudeaan ja Samariaan (luvut 6–9), etenee Syyriaan, Vähään-Aasiaan ja Eurooppaan, ensin Kreikkaan ja edelleen kohti Roomaa (luvut 9–28). Tämä khiastinen rakenne korostaa ylösnousemuksen ja taivaaseen astumisen merkitystä sijoittamalla ne tapahtumien keskipisteeseen ja korostaa niiden universaalia luonnetta.
Tämä rakenne ilmenee myös Jeesuksen sanoissa, jotka on kirjattu Apostolien tekojen alkuun (Ap.t. 1:8 ): "Te olette minun todistajani Jerusalemissa, koko Juudeassa ja Samariassa ja maan ääriin saakka". Alkuosa, luvut 1–9, tapahtuu apostolien todistaessa juutalaisten parissa, ja loppuosa, luvut 10–28, apostolien todistaessa pakanoiden parissa.
Kirja voidaan jakaa kahteen osaan myös päähenkilöidensä osalta. Vaikka kirjan nimenä on Apostolien teot, se keskittyy todellisuudessa lähinnä kahteen apostoliin: Pietariin (luvut 1–12) ja Paavaliin (13–28).
Tämän rakenteen sisälle kirjaan on kirjattu eräänlaisia virstanpylväitä, jotka tekevät yhteenvedon evankeliumin levittämisen tuloksellisuudesta. Aina ennen kuin kertomus etenee uudelle seudulle, kirjoittaja tekee yhteenvedon siitä, kuinka evankeliumi otettiin vastaan paikkakunnalla:
Historiallinen arvo
Koska Paavali on keskeisin henkilö suuressa osaa Apostolien tekoja, kirjan tapahtumia voidaan verrata Paavalin kirjeisiin. Apostolien teot ja Paavalin kirjeet ovat yleisesti harmoniassa, eikä Apostolien teot näytä perustuvan kirjeiden antamaan selontekoon, vaan on tekstiltään itsenäinen. Tutkijat ovat kuitenkin kiinnittäneet huomiota kahteen poikkeukseen: Paavalin Galatalaiskirjeessä antamaan selontekoon käynnistään Jerusalemissa verrattuna Apostolien tekojen kuvaukseen, sekä Paavalin lähetysmatkojen luonteesta toisaalta kirjeissä ja toisaalta Apostolien teoissa syntyvään kuvaan.
Puheet
thumb|right|260px|Paavali saarnaa [[antiikin Ateena|Ateenassa. Rafael, 1515.]]
Apostolien teoissa esiintyvät puheet ansaitsevat erityishuomion, sillä ne muodostavat noin 20 prosenttia kirjasta. Koska tuohon aikaan ei ollut nauhoitusvälineitä, vaan kirjoittajat joutuivat luottamaan omaan muistiinsa, ja koska kirjoitusmateriaali oli kallista, historioitsijat eivät yleensä toistaneet esitettyjä puheita sanasta sanaan. Näin ei voitu välttää tiivistämistä ja kirjoittajan oman tyylin esilletuloa kirjoitetussa versiossa. Tuon ajan historioitsijoilla oli kuitenkin erilaisia käytäntöjä, missä määrin he olivat uskollisia alkuperäisille puheille.
Toisessa päässä olivat ne kirjoittajat, jotka selvästikin keksivät puheita, kuten sisilialainen historioitsija Timaios Tauromenionlainen. Toiset, kuten Dionysios Halikarnassoslainen ja Tacitus, puolestaan kirjoittivat oikeista puheista mutta huomattavalla vapaudella. Historioitsijoiden ihanteena oli kuitenkin selvästi jo tuolloin oikeiden tapahtumien ja sanottujen asioiden mahdollisimman tarkka kuvaaminen, eikä omien sanojen laittaminen henkilöiden suihin.
Esimerkkinä tästä oli Polybios, joka pilkkasi Timaiosta siitä, että tämä keksi puheita itse. Polybioksen mukaan historioitsijan tuli pysyä totuudessa ja faktoissa. Toinen historioitsija, Thukydides, myönsi ottaneensa joitakin vapauksia puheiden esittämisessä, mutta ainoastaan silloin, kun hänellä ei ollut käytettävissään kirjallisia lähteitä. Jos hänellä oli lähteitä, hän käytti niitä. C.W. Fornara on kirjoittanut: "[..] oli käytössä periaate, että puheet tuli tallettaa täsmällisesti, tosin historioitsijan omilla sanoilla, ja aina sillä varauksella, että historioitsija saattoi 'selventää' asioita" (The Nature of History in Ancient Greece and Rome, s. 145).
Mihin joukkoon Apostolien tekojen kirjoittaja sitten tulisi laskea? Apostolien tekojen puheet ovat epäilemättä jossain määrin yhteenvedonomaisia tai tiivistettyjä, sekä esitetty kirjoittajan omalla tyylillä ja sanastolla. On kuitenkin merkkejä siitä, että kirjoittajalla oli käytettävissään lähteitä tai omia muistiinpanoja puheille, eikä hän käyttänyt puheita ainoastaan omien teologisten ajatustensa esittämiseen. Kirjoittaja käytti Luukkaan evankeliumin kerronnassa lähteinä Markuksen evankeliumia ja Q-lähdettä tai Matteuksen evankeliumia, ja niissä hän oli suhteellisen uskollinen käyttämilleen lähteille.
Monet tutkijat ovat myös katsoneet, että Apostolien tekojen kuvaukset Stefanuksen puheesta, Pietarin puheista ja kaikkein selvimmin Paavalin Miletoksessa pitämästä puheesta perustuvat lähteisiin ja sisältävät ajatuksia, jotka eivät olleet tyypillisiä kirjan kirjoittajalle. Mikään ei myöskään osoita, että mikään kirjan puheista olisi kirjoittajan vapaa tuotos, joka ei perustuisi mihinkään kirjallisiin tai suullisiin lähteisiin. Kirjoittaja näyttää siis toimineen historioitsijoiden ihanteen mukaisesti jopa siinä määrin, miten se nykyisin ymmärretään.
Clare Kramer
Clare Elizabeth Kramer (s. 3. syyskuuta 1974 Atlanta, Georgia, Yhdysvallat) on yhdysvaltalainen näyttelijä. Hänet tunnetaan kenties parhaiten cheerleading-elokuvasta Anna palaa! (2000) ja Gloryn roolista televisiosarjan Buffy, vampyyrintappaja viidennellä tuotantokaudella 2001. Kramer on esiintynyt useissa muissakin elokuvissa, kuten Fuck the Rules (2002) ja The Skulls III (2003). Hän on vieraillut muun muassa televisiosarjoissa Sabrina, teininoita, Pelastaja ja House.
Sichuan Airlines
Sichuan Airlines Co., Ltd. on kiinalainen lentoyhtiö, jonka päämaja sijaitsee Chengdu Shuangliun kansainvälisellä lentoasemalla Chengdussa, Sichuanin maakunnassa, Kiinassa. Yhtiö operoi lähinnä Kiinan sisäisiä lentoja Chengdusta ja Chongqing Jiangbein kansainväliseltä lentoasemalta.
Syyskuussa 2019 Sichuan Airlines aloitti lennot Chengdusta Helsinkiin ja siitä edelleen Kööpenhaminaan. Reittiä lennetään kahdesti viikossa Airbus A330 -lentokoneilla.
Sabin Carr
Sabin Carr (4. syyskuuta 1904, Dubuque, Iowa – 12. syyskuuta 1983, Santa Barbara, Kalifornia) oli yhdysvaltalainen seiväshyppääjä ja olympiavoittaja.
Sabin Carr voitti seiväshypyn olympiakultaa Amsterdamissa 1928. Hän ylitti korkeuden 420, ja hopeamitalimies William Droegemüller hävisi hänelle 10 cm. Sijoille 3–5 päätyneet hyppääjät saivat tuloksekseen 395, jonka Carr ylitti vasta kolmannella yrityksellään.
185-senttinen Yalen yliopiston opiskelija Carr ylitti maailman ensimmäisenä seiväshyppääjänä 14 jalan (427 cm) korkeudella olevan riman vuonna 1927. Seuraavana vuonna hän teki sisäratojen epävirallisen ME-tuloksen 429 mutta menetti ulkoratojen ennätyksensä Lee Barnesille.
Lahti (maantiede)
Lahti on esimerkiksi meren tai järven rantaviivasta sisään pistävä vesialue. Pienehköt lahdet voivat olla lahdelmia, lahdekkeita tai poukamia. Vuono on jyrkkärantainen, pitkä ja kapea lahti, laguuni taas merestä särkän tai riutan erottama lahti.
HMS Gipsy (1897)
HMS Gipsy oli Britannian Kuninkaallisen laivaston Gipsy-luokan torpedovenehävittäjä.
Valmistus
Alus tilattiin Fairfield Shipbuilding and Engineering Companyltä Govanista osana vuosien 1896-1897 laivasto-ohjelmaa ja sen köli laskettiin 1. lokakuuta 1896 telakkanumerolla 395. Alus laskettiin vesille 9. maaliskuuta 1897 ja se valmistui heinäkuussa 1898.
Palvelus
Alus myytiin romutettavaksi 17. maaliskuuta 1921.
Saint-Hilaire-en-Morvan
Saint-Hilaire-en-Morvan on kunta Ranskassa Nièvren departementissa Burgundi-Franche-Comtén alueella. Se sijaitsee noin 5 kilometriä Château-Chinon (Ville)’n kaupungista luoteeseen.
Kunnan uusromaaninen kirkko on rakennettu vuonna 1875. Kunnan alueella on kaksi kartanoa: 1600-luvulta oleva Manoir de Courcelles ja 1700-luvulta Manoir de Chaumotte. Linnoja on kolme: 1700-luvulta oleva Château de Mouasse, 1600-luvulta oleva Château de l'Huis-au-Roi ja 1800-luvulta oleva Château de Chaligny.
Kunta on osa Morvanin luonnonpuistoa (Parc naturel régional du Morvan).
First Canadian Place
thumb|300px|First Canadian Place. First Canadian Place on pilvenpiirtäjä Torontossa, Ontarion provinsissa, Kanadassa. Toimistokäytössä oleva rakennus valmistui vuonna 1976, ja sen rakennusmateriaaleja ovat marmori ja teräs. Sen katto yltää 298,1 metriin, kun taas korkeus antennin kanssa on 355 metriä. Kerroksia siinä on yhteensä 72. Pilvenpiirtäjän suunnittelusta vastasi arkkitehtitoimisto Bregman + Hamann Architects.
Alppihiihdon maailmanmestaruuskilpailut 1970
Syöksylasku
<br style="clear:both" />
Suurpujottelu
<br style="clear:both" />
Pujottelu
<br style="clear:both" />
Alppiyhdistetty
<br style="clear:both" />
Maahengitys
Maahengitys on prosessi, jossa maaperästä huokuu hiilidioksidia ilmakehään. Se koostuu kahdesta osasta: mikrobit hajottavat kuollutta orgaanista ainetta (heterotrofinen hengitys), ja kasvien juuret ja niiden pinnalla elävät mikrobit osallistuvat soluhengitykseen (autotrofinen hengitys).
Metsässä maahengitys kattaa 30-90 % ekosysteemin ja ilmakehän välisestä hiilivuosta. Se vaihtelee vuorokauden- ja vuodenaikojen mukaan ja vaihtelee suuresti paikasta toiseen muun muassa humuskerroksen paksuuden ja juurimassan mukaan. Ilman ja varsinkin maaperän lämpötilan nousu sekä ilmakehän hiilidioksidipitoisuuden kasvu lisäävät maahengitystä-
Perunakellari (internet-sivusto)
Perunakellari on suomalainen joulukuussa 1999 perustettu internet-sivusto. Perunakellariin ei enää lisätä uusia tehtäviä, eikä sisältöä päivitetä.
Sivustolla voi tehdä erilaisia opettavia tehtäviä, joista suurin osa on suunnattu alakoululaisille. Tehtävien tekoon on suurimmaksi osaksi käytetty alun perin kanadalaisessa Victorian yliopistossa kehitettyä Hot Potatoes -ohjelmistoa.
Sivustoa ylläpitävät Jouni ja Jatta Paakkinen. Päivittäin sivustolla on 1 000–25 000 kävijää, ja sivulatauksia kertyy jopa 25 000. Jouni Paakkinen on sivuston kautta tehnyt myös materiaalia myös kaupallisille kustantajille.
Dahlgren
Dahlgren on ruotsalainen sukunimi, joka on muun muassa seuraavilla henkilöillä:
Dahlgren entisenä nimenä
Dahlgren on myös seuraavien henkilöiden alkuperäinen sukunimi:
Violette Verdy
thumb|Violette Verdy, Emeralds, 1967. Violette Verdy (alun perin Nelly Armande Guillerm; 1. joulukuuta 1933 Pont-l’Abbé, Ranska – 8. helmikuuta 2016 Bloomington, Indiana, Yhdysvallat) oli ranskalainen balettitanssijatar. Hän oli usein kansainvälisten seurueiden tähtitanssijatar. Hän vieraili Suomessa American Ballet Theatren kanssa. Hänen ohjelmistossaan oli merkittäviä nykykoreografien, muun muassa Balanchinen, Jerome Robbinsin ja Petit’n, balettien rooleja. Hän toimi myös Pariisin oopperan baletin apulaisjohtajana vuodesta 1980 ja opetti Yhdysvalloissa Indianan yliopistossa vuodesta 1996.
Verdy sai vuonna 2009 Ranskan Kunnialegioonan ritarin (Chevalier) arvon. Hän kuoli 82-vuotiaana Indianan Bloomingtonissa 8. helmikuuta 2016.
Imbesilli
Imbesilli tarkoittaa vähämielistä. Imbesilliteetti tarkoittaa älyllistä kehitysvammaisuutta, jossa henkilön älykkyysosamäärä on 35–49. Tämä vastaa suunnilleen keskivaikeaa älyllistä kehitysvammaisuutta. Sanan käyttöä ei nykyään enää suositella. Termi tulee latinan sanasta imbecillus, joka tarkoittaa heikkoa tai voimatonta. Nykyään imbesilliä käytetään myös typerää ihmistä tarkoittavana haukkumasanana.
Merikaapeli (sähkönsiirto)
On olemassa merenalaisia kaapeleita, joilla välitetään sähköenergiaa, mutta ne eivät ole kovinkaan pitkiä. Näissä tapauksissa käytetään suuria jännitteitä ja tasavirtaa (HVDC). Esimerkkejä merenalaisista sähkökaapeleista ovat Ahvenanmaan, Ruotsin, Suomen ja Viron väliset kaapelit.
Suurten sähkövirtamäärien siirtämiseen pidetään parhaimpana tasavirtaa, koska tasavirtakaapelit vaativat vähemmän loistehoa kuin merenalaiset vaihtovirtakaapelit. Sen lisäksi kolmivaiheinen vaihtovirta vaatii kolme johdinta, kun taas tasavirralle riittää yksi tai kaksi.
Vaihtovirtakaapeleiden pituutta rajoittaa aktiivisten johtimien ja ympäröivän maan (tai veden) välinen kapasitanssi. Tietyn kaapelipituuden jälkeen kaapelin kuluttama loisteho vie johtimen koko jännitteensiirtokapasiteetin, joten käyttökelpoisen virran siirtäminen tulee mahdottomaksi.
IEEE 802.11
IEEE 802.11 on IEEE:n standardi langattomille WLAN-lähiverkoille. Koska tekniikka on läheistä sukua Ethernetille (802.3), varsinkin alkuaikoina käytettiin usein nimitystä langaton Ethernet. Nykyään on yleistynyt markkinointinimi Wi-Fi.
Tällä hetkellä käytetyimmät WLAN-standardit ovat 802.11g (54 Mbps) ja 802.11n (54-600 Mbps). 802.11ac standardin mukaiset laitteet ovat yleistymässä markkinoilla.
802.11-työryhmät
802.11-standardin kehitys on jaettu eri työryhmiin. Jokainen työryhmä keskittyy eri piirteisiin standardeissa. Järjestys ei aina ole täysin looginen: esimerkiksi standardi 802.11a voidaan nähdä standardin 802.11b:n seuraajana.
802.11
''Ensimmäinen WLAN-tekniikka, jonka nimellinen nopeus oli 1 tai 2 megabittiä sekunnissa. 802.11 toimi vapaalla 2,4 gigahertsin taajuudella.''
IEEE julkaisi 26. heinäkuuta 1997 ensimmäisen WLAN-standardinsa, joka käytti nimeä 802.11. IEEE esitteli vuonna 1990 ensimmäisen versionsa standardista, josta kehittyi kuuden eri version kautta 1997 julkaistu 802.11-standardi. 802.11 määrittää pääasiassa OSI-mallin fyysisen kerroksen ja siirtokerroksen alemman osan, joka tunnetaan nimellä MAC (Media Access Control). Standardin määrittelemät verkkoyhteyksien nopeudet ovat 1 Mbps ja 2 Mbps. 802.11 toimii 2,4–2,4835 GHz:n vapaalla ISM-taajuusalueella ja se määrittelee välitystekniikoiksi infrapunan ja radiotien. Radiotaajuustekniikoista ovat käytössä suorasekvenssihajaspektri- (DSSS) ja taajuushyppelyhajaspektritekniikat (FHSS). DSSS-tekniikan tiedonsiirto tapahtuu lähettämällä tieto11-bittisiä sarjoja (Barkerin sarja) verkkokojeiden välillä. Verkkotopologioiksi standardi määrittelee AdHoc-verkon, jossa mobiiliasemat (ms) ovat suoraan yhteydessä toisiinsa sekä infrastruktuurin, jossa mobiiliasemat liikennöivät tukiasemien (Access point, AP) kautta.
802.11b
''Nimellinen nopeus on 11 megabittiä sekunnissa. 802.11 toimii vapaalla 2,4 gigahertsin taajuudella.''
Jatkuvasti kehittyvien verkkosovellusten ja langattomien verkkojen laajentuneen käytön takia 802.11-standardin määrittämät nopeudet kävivät auttamatta liian hitaiksi ja tarvittiin uusi standardi, joka vastaisi paremmin käyttäjien ja sovellusten vaatimuksiin.
Vastauksena näihin haasteisiin IEEE julkaisi uuden 802.11b-standardin vuonna 1999. Standardi, joka käyttää myös nimeä 802.11hr (high rate), määrittelee verkkoyhteyden nopeudeksi 5,5 Mbps ja 11 Mbps, mikä tekee 802.11b:stä huomattavasti edeltäjäänsä nopeamman. Yhteys toimii edelleen samalla 2,4 GHz:n taajuudella, mutta käyttää tiedonsiirrossa CCK-tekniikkaa (complement code keying). Tämä tarkoittaa, että tieto lähetetään 64:n 8-bittisen koodisanan sarjoina. Sarjamuodossa kullakin koodisanalla on oma matemaattinen merkityksensä. Vaihtoehtoisena siirtotekniikkana 802.11b tarjoaa PBCC-tekniikan (packet binary convolutional coding) ja tukee edeltäjänsä siirtotekniikkaa (Barkerin sarja).
802.11a
''Taajuusalueella 5,150–5,350 ja 5,475–5,725 GHz (tarkat taajuusrajat eri maissa erilaiset) toimiva verkkotekniikka, jonka nimellisnopeus on 54 megabittiä sekunnissa. Hyvin samankaltainen tekniikka kuin 802.11g, mutta ylemmällä taajuusalueella, jossa on enemmän kuin kolme toisiaan häiritsemätöntä kanavaa''